section_heading: Interes za parapsihologiju i ufologiju
paragraph_text: Tvrdio je da je tijekom povratka letjelice na Zemlju doživio snažno transcendentalno iskustvo, a nakon povratka na Zemlju proveo je pokus izvantjelesnog opažanja, o čemu je objavio rezultate 1971. godine u časopisu Journal of Parapsychology. Godine 1972. povukao se iz službe u NASA-i i Američkoj ratnoj mornarici, nakon čega je osnovao organizaciju za promociju ekološki čistih proizvoda i usluga namijenjenih širenju spoznaje o planetarnim problemima. Po preseljenju u Kaliforniju osnovao je institut za parapsihološka istraživanja.